CELEX: 32020R1569
Language: hu
Date: 2020-07-23 00:00:00
Title: A Bizottság (EU) 2020/1569 felhatalmazáson alapuló rendelete (2020. július 23.) az Egyesült Királyság Unióból való kilépésére tekintettel a 692/2011/EU európai parlamenti és tanácsi rendelet I. mellékletének a turisztikai szálláshelyek vendégeinek lakóhelye szerinti országok osztályozása tekintetében történő módosításáról (EGT-vonatkozású szöveg)

29.10.2020   
               
               
                  HU
               
               
                  Az Európai Unió Hivatalos Lapja
               
               
                  L 359/1
               
            
         A BIZOTTSÁG (EU) 2020/1569 FELHATALMAZÁSON ALAPULÓ RENDELETE
         (2020. július 23.)
         az Egyesült Királyság Unióból való kilépésére tekintettel a 692/2011/EU európai parlamenti és tanácsi rendelet I. mellékletének a turisztikai szálláshelyek vendégeinek lakóhelye szerinti országok osztályozása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a turizmusra vonatkozó európai statisztikákról szóló, 2011. július 6-i 692/2011/EU európai parlamenti és tanácsi rendeletre (1) és különösen annak 3. cikke (2) bekezdésére,
         mivel:
         
                     (1)
                  
                  
                     2020. február 1-jén az Egyesült Királyság kilépett az Európai Unióból.
                  
               
                     (2)
                  
                  
                     A 692/2011/EU európai parlamenti és tanácsi rendelet értelmében a tagállamoknak adatokat kell szolgáltatniuk a Bizottságnak (Eurostat) a turisztikai szálláshelyek kapacitásáról és kihasználtságáról a 692/2011/EU rendelet I. mellékletének megfelelően. E melléklet többek között meghatározza a turisztikai szálláshelyek vendégeinek lakóhelye szerinti országok és földrajzi területek előírt kategóriáit.
                  
               
                     (3)
                  
                  
                     A 692/2011/EU rendelet implicit hivatkozást tartalmaz az Egyesült Királyságra az „Európai Unió (az Unió); minden egyes tagállamról külön kell adatokat szolgáltatni” kategóriában az I. melléklet 3. szakaszában felsorolt, az I. melléklet 2. szakaszára alkalmazandó osztályozás szerint.
                  
               
                     (4)
                  
                  
                     Az Egyesült Királyság Unióból való kilépését követően az Egyesült Királyság már nem tartozik ebbe a kategóriába. A tagállamok ezért már nem kötelesek külön benyújtani az Egyesült Királyságra vonatkozó adatokat a 692/2011/EU rendeletnek megfelelően.
                  
               
                     (5)
                  
                  
                     Az uniós turisztikai ágazat fontos szerepet tölt be a tagállamok gazdaságában, és a turisztikai tevékenységek révén nagy foglalkoztatási forrást rejt magában. A turizmusra vonatkozó európai statisztikák elengedhetetlenek ahhoz, hogy értékelni lehessen az ágazat versenyképességét, valamint a turizmus volumenét és áramlását.
                  
               
                     (6)
                  
                  
                     Tekintettel arra, hogy az Egyesült Királyság jelentős szerepet tölt be az uniós turizmus szempontjából, alapvető fontosságú, hogy a tagállamok biztosítsák az Egyesült Királyságra mint partnerre vonatkozó adatok továbbításának folytonosságát az Egyesült Királyság Unióból való kilépését követően is.
                  
               
                     (7)
                  
                  
                     Mivel az Egyesült Királyság harmadik országgá vált, megfelelően módosítani kell a turisztikai szálláshelyek vendégeinek lakóhelye szerinti országok és földrajzi területek osztályozásában elfoglalt helyét.
                  
               
                     (8)
                  
                  
                     A 692/2011/EU rendelet I. mellékletének „E. Országok és földrajzi területek” című 3. szakaszát ezért módosítani kell annak érdekében, hogy az Egyesült Királyság a turisztikai szálláshelyek vendégeinek lakóhelye szerinti országok osztályozásában külön országként szerepeljen. Ez a frissítés az Egyesült Királyságot csak áthelyezi egyik kategóriából a másikba, ezért nem érinti az adatszolgáltatási terhet, és nem módosítja az alapul szolgáló elméleti keretet sem.
                  
               
                     (9)
                  
                  
                     Egy adott referenciaéven belül nem tanácsos egy országot vagy földrajzi területet áthelyezni egyik kategóriából a másikba. A módosított osztályozást célszerű a teljes 2020-as referenciaévre, majd az azt követő évekre alkalmazni,
                  
               ELFOGADTA EZT A RENDELETET:
         
            1. cikk
            A 692/2011/EU rendelet I. melléklete a következőképpen módosul:
            A 3. szakaszban az „E. Országok és földrajzi területek” pont a következőképpen módosul:
            
                        1.
                     
                     
                        a harmadik francia bekezdés helyébe a következő szöveg lép:
                        
                                    „–
                                 
                                 
                                    egyéb európai országok (az Unión és az EFTA-n kívül; az Egyesült Királyság, Oroszország, Törökország és Ukrajna kivételével),”;
                                 
                              
                  
                        2.
                     
                     
                        a szöveg az „– Oroszország,” szövegrész előtt a következő francia bekezdéssel egészül ki:
                        
                                    „–
                                 
                                 
                                    Egyesült Királyság”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba, és azt a 2020. referenciaévtől kezdődően kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 192., 2011.7.22., 17. o.